CELEX: 32008R0971
Language: fi
Date: 2008-10-03 00:00:00
Title: Komission asetus (EY) N:o 971/2008, annettu 3 päivänä lokakuuta 2008 , kokkidiostaattien uudesta käyttötavasta rehujen lisäaineena (ETA:n kannalta merkityksellinen teksti)

4.10.2008   
            
            
               FI
            
            
               Euroopan unionin virallinen lehti
            
            
               L 265/3
            
         
      KOMISSION ASETUS (EY) N:o 971/2008,
   annettu 3 päivänä lokakuuta 2008,
   kokkidiostaattien uudesta käyttötavasta rehujen lisäaineena
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY (1) ja erityisesti sen 3 ja 9 artiklan,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (2) ja erityisesti sen 25 artiklan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten rehussa käytettävien lisäaineiden hyväksymisestä.
            
         
               (2)
            
            
               Asetuksen (EY) N:o 1831/2003 25 artiklassa vahvistetaan siirtymäsäännökset rehun lisäaineiden hyväksymistä koskeville hakemuksille, jotka on jätetty direktiivin 70/524/ETY mukaisesti ennen asetuksen (EY) N:o 1831/2003 soveltamispäivää.
            
         
               (3)
            
            
               Tämän asetuksen liitteessä mainitun lisäaineen hyväksymistä koskeva hakemus on jätetty ennen asetuksen (EY) N:o 1831/2003 soveltamispäivää.
            
         
               (4)
            
            
               Direktiivin 70/524/ETY 4 artiklan 4 kohdan mukaiset kyseistä hakemusta koskevat alustavat huomautukset toimitettiin komissiolle ennen asetuksen (EY) N:o 1831/2003 soveltamispäivää. Siksi hakemusta käsitellään edelleen direktiivin 70/524/ETY 4 artiklan mukaisesti.
            
         
               (5)
            
            
               Diklatsuriili-lisäaineen (Clinacox 0,5 % Premix) käyttö hyväksyttiin broilerien ruokinnassa komission asetuksella (EY) N:o 2430/1999 (3), lihakalkkunoiden ruokinnassa asetuksella (EY) N:o 418/2001 (4) ja kananuorikoiden ruokinnassa asetuksella (EY) N:o 162/2003 (5).
            
         
               (6)
            
            
               Lisäaineen hyväksynnän haltija on toimittanut uusia tietoja, jotka tukevat hakemusta käytön hyväksymiseksi kymmeneksi vuodeksi kokkidiostaattina kaniinien ruokinnassa. Euroopan elintarviketurvallisuusviranomainen, jäljempänä ’viranomainen’, antoi kaksi lausuntoa (6) kyseisen kokkidiostaatin käytön turvallisuudesta ihmisille, eläimille ja ympäristölle tämän asetuksen liitteessä vahvistetuin edellytyksin. Arviointi osoittaa, että direktiivin 70/524/ETY 3 a artiklassa tällaiselle hyväksymiselle säädetyt edellytykset täyttyvät. Sen vuoksi kyseisen valmisteen käyttö olisi hyväksyttävä kymmeneksi vuodeksi liitteessä vahvistetuin edellytyksin.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Hyväksytään kokkidiostaattien ja muiden lääkeaineiden ryhmään kuuluvan, liitteessä tarkoitetun valmisteen käyttö lisäaineena eläinten ruokinnassa kymmeneksi vuodeksi kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä lokakuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 270, 14.12.1970, s. 1.
   
      (2)  EUVL L 268, 18.10.2003, s. 29.
   
      (3)  EYVL L 296, 17.11.1999, s. 3.
   
      (4)  EYVL L 62, 2.3.2001, s. 3.
   
      (5)  EUVL L 26, 31.1.2003, s. 3.
   
      (6)  Opinion of the Scientific Panel on Additives and Products or Substances used in Animal Feed on a request from the European Commission on the safety and efficacy of ”Clinacox 0.5 %” based on diclazuril for rabbits for fattening and breeding, The EFSA Journal (2007) 506, s. 1–32. Updated Scientific Opinion of the Panel on Additives and Products or Substances used in Animal Feed (FEEDAP) on a request from the European Commission on the safety of ”Clinacox 0.5 %” (diclazuril) used in rabbits for fattening and breeding,The EFSA Journal (2008) 697, s. 1–9.
   
      LIITE
      
                  Lisäaineen rekisterinumero
               
               
                  Lisäaineen liikkeeseen laskemisesta vastaavan henkilön nimi ja rekisterinumero
               
               
                  Lisäaine
                  (kauppanimi)
               
               
                  Koostumus, kemiallinen kaava, kuvaus
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
               
                  Jäämien enimmäismäärä asianomaisissa eläinperäisissä elintarvikkeissa
               
            
                  mg tehoainetta / kg täysrehua
               
            
                  Kokkidiostaatit ja muut lääkeaineet
               
            
                  E 771
               
               
                  Janssen Pharmaceutica nv
               
               
                  Diklatsuriili: 0,5 g / 100 g
                  (Clinacox 0,5 % Premix)
               
               
                  
                     Lisäaineen koostumus:
                  
                  
                               
                           
                           
                              diklatsuriili: 0,5 g / 100 g
                           
                        
                               
                           
                           
                              soijajauho: 99,25 g / 100 g
                           
                        
                               
                           
                           
                              polyvidoni K 30: 0,2 g / 100 g
                           
                        
                               
                           
                           
                              natriumhydroksidi: 0,0538 g / 100 g
                           
                        
                     Tehoaine:
                  
                  
                               
                           
                           
                              diklatsuriili C17H9Cl3N4O2, (±)-4-kloorifenyyli[2,6-dikloori-4-(2,3,4,5-tetrahydro-3,5-diokso-1,2,4-triatsin-2-yyli)fenyyli]asetonitriili,
                           
                        
                               
                           
                           
                              CAS-numero: 101831-37-2
                           
                        
                     Kemiallisesti samantyyppiset epäpuhtaudet:
                  
                  
                               
                           
                           
                              hajoamistuote (R064318): < 0,2 %
                           
                        
                               
                           
                           
                              muut kemiallisesti samantyyppiset epäpuhtaudet (R066891, R066896, R068610, R070156, R068584, R070016): < 0,5 % yksittäisesti
                           
                        
                               
                           
                           
                              epäpuhtaudet yhteensä: < 1,5 %
                           
                        
               
                  Kaniinit
               
               
                  —
               
               
                  1
               
               
                  1
               
               
                  Käyttö kielletty vähintään 1 vrk ennen teurastusta
               
               
                  24. lokakuuta 2018
               
               
                  2 500 μg diklatsuriilia / kg tuoretta maksaa
                  1 000 μg diklatsuriilia / kg tuoretta munuaista
                  150 μg diklatsuriilia / kg tuoretta lihasta
                  300 μg diklatsuriilia / kg tuoretta rasvaa